Public procurement notice: Prior Information Notice Without Call For Competition
Published: 2025-05-20
Buyer: Istekki Oy
Country: FI
Region: FI1B1
Contract type: Supplies
CPV classification: 48000000
Submission deadline: 2025-09-01

Technical requirements: Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta 
koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään 
kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat 
antaisivat hankintayksikölle mahdollisimman laajasti pyydettyjä tietoja. 

Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu 
voidaan myös jättää toteuttamatta. Tällä tietopyynnöllä selvitetään Turvallisuuden tilannekuva- ja analyytikkapalvelun markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Tietopyyntöön vastanneille ei makseta korvausta tietopyyntöön vastaamisesta tai mahdollisiin tietopyyntöön liittyviin esittelytilaisuuksiin osallistumisesta.

Tietopyynnön kohteena on Turvallisuuden tilannekuva- ja analyytikkapalvelua koskeva järjestelmä. Istekki Oy tulee oman tarpeensa lisäksi tarjoamaan järjestelmää palveluna asiakasomistajilleen, joita ovat mm. hyvinvointialueet. 

Hankinnan tavoitteena on hankkia analytiikkapohjainen palvelukokonaisuus, joka mahdollistaa reaaliaikaisen ja ennakoivan turvallisuustilanteen seurannan rakennuksissa ja toimitiloissa. Palvelun tulee yhdistää eri olemassa olevista turvallisuusjärjestelmistä (kuten kulunvalvonta, kameravalvonta, hälytysjärjestelmät) kerättävää dataa ja tuottaa siitä analysoitua, ennakoivaa tietoa turvallisuusuhkien havaitsemiseksi ja hallitsemiseksi. Palvelun tulee olla skaalautuva ja soveltuva useisiin fyysisiin toimipisteisiin ilman suuria paikallisia muutoksia tai investointeja laitteistoon.

TEKNOLOGISET JA TOIMINNALLISET VAATIMUKSET

- Hyödyntää koneoppimista (machine learning) turvallisuuspoikkeamien tunnistamisessa.
- Sisältää selitettävää tekoälyä (Explainable AI).
- Tarjota virtuaalisia turvallisuusagentteja, jotka tarkkailevat kriittisiä alueita 24/7.
- Toteuttaa ovien käyttöanalytiikkaan perustuvaa käyttäytymisanalyysia.
- Mahdollistaa automaattisen riskikartoitusten tuottamisen.
- Tarjota roolipohjaisia näkymiä ja raportteja.
- Yhdistettävissä olemassa oleviin turvallisuusjärjestelmiin ilman merkittäviä muutoksia.

TIETOTURVA JA YHTEENTOIMIVUUS 

- Palvelun tulee täyttää kansalliset tietosuoja- ja tietoturvavaatimukset (esim. GDPR).
- Ratkaisussa tulee olla lokitietojen hallinta ja auditoitavuus.
- Integraatiot olemassa oleviin järjestelmiin tulee toteuttaa turvallisesti ja dokumentoidusti.

KÄYTTÖÖNOTTO JA AIKATAULU

- Palveluun sisältyy ensin enintään 12 kuukauden mittainen pilottijakso (PoC), jonka aikana järjestelmä otetaan käyttöön rajatussa toimintaympäristössä.
- Pilotin aikana Tilaaja arvioi järjestelmän vaikutuksia, ennakoivuutta, yhteensopivuutta ja käyttäjäkokemusta.
- Mikäli pilottijakso osoittaa palvelun olevan Tilaajalle toimiva ja tarkoituksenmukainen, voidaan palvelu ottaa käyttöön toistaiseksi voimassa olevana sopimuksen mukaisesti.


Mahdollisesti tulevan hankinnan laajuus sekä hankinnan osapuolet täsmentyvät tarjouspyynnön valmistelun 
edetessä.

Tietopyyntöön liittyvät vastaukset tulee toimittaa viimeistään maanantaina 9.6.2025 klo 12.00 mennessä. Vastaaminen tapahtuu sähköpostitse osoitteeseen hankinnat@istekki.fi. Annetut tiedot käsitellään luottamuksellisesti.

Kysymykset löytyvät tietopyynnön liitteeltä "Tietopyynnön kysymykset".

Tarjouspalvelu luo automaattisesti määräajat kysymysten jätölle ja tietopyyntöön vastaamiselle. Kyseisten määräaikojen sijaan noudatetaan tietopyyntöasiakirjan määräaikoja. Mahdolliset lisätietokysymykset tulee lähtökohtaisesti esittää osana tietopyyntövastauksia. Hankintayksikkö ei julkaise tietopyyntövaiheessa jätettyjä lisätietokysymyksiä.